nb en da nl ca da nb da es da da da da da da da da en da da da id da da da da da da sl hbs_lat da da da en en da nb da da da da da da de da nb da da da da da da da da da da da nl da en da da es nl da
Brød, Bog og Bio i Næstved | Næstved Bibliotek og Borgerservice
26.7.2022 10:00:00 CEST | Næstved Bibliotek og Borgerservice
Til Brød, Bog og Bio ska vi se "Udvandrerne". Credit: Nordisk Film.
”Brød, Bog og Bio”, som startede i foråret 2019 i Næstved, er et samarbejde mellem Næstved Bibliotek og Nordisk Film Biograf. Denne gang skal vi se filmen "Udvandrerne - sidste brev hjem" med Gustaf Skarsgård og Lisa Carlehed i hovedrollerne.
Bogen "Udvandrerne" af Vilhelm Moberg blev oprindeligt udgivet i 1949. Den fortæller historien om en svensk familie, der i midten af 1800-tallet rejser til Amerika for at få sig et bedre liv, efter at høsten i flere år har slået fejl. I Småland mærker familierne hungersnøden og de dårlige tider. Karl Oskar forsøger ihærdigt at overtale sin kone, Kristina, til at forlade sit hjemland og sin familie og rejse til Amerika for at starte på en frisk. Hun er ikke meget for det, da hun ved, at de aldrig kommer hjem igen. Da deres ældste barn dør, går det imidlertid op for hende, hvor farlig og dyster fremtiden er i Sverige. Sammen med en række bekendte og slægtninge begiver familien sig ud på den farlige rejse mod det store ukendte land. Bogen "Udvandrerne" er første bind i Vilhelm Mobergs historiske romanserie "Udvandrersagaen".
Et storslået og tidløst eventyr
Biblioteket bestiller bogen hjem i god tid. Den kan afhentes og lånes på Næstved Bibliotek ved ”voksenpunktet” fra mandag den 8. august.
Aftenens program i biografen:
Fra kl. 17.00-17.15 – velkomst i loungen – oplæg om bogen bag filmen over en kop kaffe/ te og en småkage.
Fra kl. 17.30-ca. 20.00 - vi ser filmen "Udvandrerne - sidste brev hjem"
Fra kl. 20.00-ca. 21.00 – vi spiser i loungen, mens vi taler om filmen og bogen.
Menu: En let anretning
Drikkevarer: der er kildevand på bordene. Ekstra drikkevarer kan købes.
Samlet pris for kaffe, spisning og biograf: 225 kr. Prisen er baseret på tilmelding før arrangementet. Billetter købt over nettet kan vises via tilsendt mail eller billet i NFB’s app.
Billetter købes på: https://www.nfbio.dk/#cinemas:929+days:2022-08-29
Vedr. billeder: Hermed gives tilladelse til at bruge vedhæftede billeder redaktionelt.
Martin Rosvang JensenKulturformidlerNæstved Bibliotek og Borgerservice
Til Brød, Bog og Bio ska vi se "Udvandrerne". Credit: Nordisk Film.
Information om Næstved Bibliotek og Borgerservice
Næstved Bibliotek og Borgerservice
- består af Næstved Bibliotek, Fensmark Bibliotek, Fuglebjerg Bibliotek, Glumsø Bibliotek og Korskilde Bibliotek. Sammen driver vi et moderne biblioteks- og borgerservicetilbud for alle borgere i Næstved Kommune med det erklærede formål, at borgerne opnår indsigt og udsyn til at navigere i eget liv.
Følg pressemeddelelser fra Næstved Bibliotek og Borgerservice
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Bibliotek og Borgerservice
Bogcafé på Glumsø Bibliotek6.10.2022 09:00:00 CEST | Pressemeddelelse
Mandag den 24. oktober kl. 19.00–20.30 er der som noget helt nyt, Bogcafé på Glumsø Bibliotek, hvor der er mulighed for at dele sin læseglæde med andre.
Lav monster-seje bogkager på biblioteket5.10.2022 11:37:26 CEST | Pressemeddelelse
Lørdag den 29. oktober kl. 10.00-14.00 inviteres der til workshop i børnebiblioteket på Næstved Bibliotek. Her kan børn og deres voksne lave seje monster bogkager af brugte bøger og genbrugsdimser.
Mændene i Fuglebjerg – et lokalhistorisk foredrag28.9.2022 10:55:46 CEST | Pressemeddelelse
Tirsdag den 18. oktober kl. 19.00-21.00 kan du blive klogere på Fuglebjergs historie, når Sten Jacobsen holder foredrag på Fuglebjerg Bibliotek. Foredraget tager udgangspunkt i Sten Jacobsens seneste bog ”Nederlagets og fremskridtets mænd i Fuglebjerg i slutningen af 1800-tallet”.
Monster-tema på bibliotekerne i Næstved23.9.2022 10:17:44 CEST | Pressemeddelelse
I oktober, november og december stiller Næstved Bibliotek og Borgerservice skarpt på monstre. Temaet spænder denne gang meget vidt. Det er fra de helt håndgribelige, skræmmende monstre, som vi kender fra fiktionens verden til de abstrakte, indre monstre, vi hver især kan tumle med i dagligdagen.
Kulturnat 2022 på Næstved Bibliotek21.9.2022 09:00:00 CEST | Pressemeddelelse
Fredag den 7. oktober er der Kulturnat i Næstved, og biblioteket er naturligvis med. Besøg Næstved Bibliotek i tidsrummet fra kl. 16.00 til kl. 21.00 og deltag i en række spændende aktiviteter for store og små.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022